钦定古今图书集成/明伦汇编/氏族典/第432卷 > 赵建极
## 钦定古今图书集成/明伦汇编/氏族典/第432卷 > 赵建极

按《明外史蔡懋德传》：“懋德以右佥都御史巡抚山西。
贼李自成至太原，懋德与布政使赵建极等誓以死
守，部将张雄守大南门出降。城陷，懋德缢死，建极危
坐公堂，贼拥至晋王府，见自成，欲授以官，叱曰：‘我天
朝方伯，乃仕贼耶’？自成令曳出斩之。建极大骂，自成
立杀之。建极，河南永宁人，万历四十七年进士。贼掠”
永宁，时建极五子皆死。